Gerlachuspötsje

Dit artikel is gesjreve in 't Mestreechs. Ómdat 't plaatsgebónge is, maogs doe 't ómzètte nao 't Houtems, es te dit dialek sjpriks. 't Gerlachuspötsje is e rieksmonumint in 't ooste vaan Houtem (buurtsjap Sint-Gerlach). 't Is 'ne melgere waterpöt op 't landgood vaan Chateau Sint-Gerlach, kortbij Ingedaal. Heer steit op e klei veldsje umgeve door 'n hègk. De pöt markeert volgens de legende de plaots boe d'n Heilege Gerlachus water in wien zaog veraandere. Roond 1227 weurt al 'ne pöt in verband mèt Gerlachus geneump. Later naom de beteikenis vaan de Gerlachusveriering aof en kaome minder lui nao Houtem. Roond 1600 besloot bisjop Henricus Cuyckius vaan Remund de devotie en ouch de beivaart nui leve in te bloze. Väöl lui kaome water oet 't pötsje hole in de hoop op genezing. Later, wie kortbij de Gerlachuskèrk woort gebouwd, woort 't pötsje minder belaankriek. 't Huieg pöthuiske is roond 1700 gebouwd.